Хуго фон Хофманстал
Терцини III

Превод от немски: Венцеслав Константинов, —

chitanka.info

От тъкан като тази на мечтите

Сме сътворени; будни, те не спят

Като деца, стаени под върбите,

В чиито клони златния си път

Поема бавно месецът сред мрака.

… Така и нашите мечти растат,

И в миг като дете се смее всяка —

Могъщи не по-малко в своя ход

От месеца, разбуден сред клонака.

За тях душата, е разтворен свод,

Като видения посред нощта

Те имат в нас нетленен свой живот.

В единство са — човек, предмет, мечта.

1894

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.